ไตรภพ สวันตรัจฉ์ นักดนตรีรุ่นเก๋า แต่งเพลงรณรงค์ 1 คน 1 เสียงเท่ากัน
เพลงรณรงค์ล่าสุดจากนักดนตรีรุ่นเดอะ ได้แรงบันดาลใจจากคลิปกลุ่ม We Vote เตือน 65 ปีของชีวิตเห็นการฆ่ากันมาตั้งแต่ยุคสฤษดิ์ ไม่ช่วยอะไรให้ดีขึ้น เชื่อคอร์รัปชั่นแก้ได้ในระบบแต่ต้องใช้เวลาอยากฝากคนไทย อย่างน้อยๆ เราก็ไม่ควรจะมาฆ่ากันอีกแล้ว ผมเห็นมาตั้งแต่ยุคจอมพลสฤษดิ์ เพราะผมเกิดทัน มันไม่ได้ช่วยอะไรเลย เผด็จการไม่มีอะไรดีขึ้น ไตรภพ สวันตรัจฉ์ นักดนตรีวัย 65 ปี น้องชายของนักดนตรี ชื่อดัง นุภาพ สวันตรัจฉ์ กล่าวเมื่อช่วงบ่ายที่ผ่านมา ไตรภพส่งเพลง 1 คน 1 เสียงเท่ากัน มาให้ประชาไทเผยแพร่ เขาบอกว่าเพลงนี้เพิ่งแต่งและลงเสียงด้วยตนเองเมื่อวานนี้ โดยได้แรงบันดาลใจมาจากไตเติ้ลของคลิปกลุ่ม ที่ตัดมาจากเพลงเก่า (Day-O (The Banana Boat Song) ของ Harry Belafonte) จึงนั่งเขียนเนื้อเพลงเพื่อสื่อความหมายว่าเราก็หนึ่งคนเท่ากัน เหมือนกัน หนึ่งสิทธิ์ก็มีหนึ่งเสียง เพราะฉะนั้นให้คนอื่นมาตั้งรัฐบาลให้น่าจะไม่เข้าท่าก่อนหน้านี้ไม่นาน เขาและนุภาพ ทำดนตรีให้กับเพลง ของ องค์กรต่อต้านคอร์รัปชัน (ประเทศไทย) ร่วมกับ หงา คาราวาน (สุรชัย จันทิมาธร)ไตรภพบอกว่า ถ้าเรามั่นใจในระบอบก็ควรจะไปเลือกตั้ง ไม่ควรยอมให้ใครมาทำอะไรนอกกติกา ส่วนการคอร์รัปชั่นนั้นก็ไปแก้กันเอาในระบบ ถ้าเรามีเลือกตั้ง มีรัฐบาลครบวาระ ไม่เกิน 3 ครั้งระบอบมันจะไปได้ฉลุย และจะแก้ในตัวมันเอง คนอย่างเราๆ จะเป็นคนสกรีนคอร์รัปชั่นเองผมก็ไม่ได้จบปริญญาอะไร จบแค่ ม.6 แต่ถ้าให้ผมเลือกตั้งไปเรื่อยๆ มีรัฐบาลที่มาถูกต้อง เดี๋ยวเราก็สกรีนกันไปได้เอง คอร์รัปชั่นมันก็จะลดไปเอง ไตรภพบอกและว่าส่วนใครจะมากล่าวหาว่าเขาเป็นเสื้อแดงแปลงกายนั้น เขาไม่กังวลผมไม่ได้เป็น ผมไม่เคยไปร่วมชุมนุมกับเสื้อแดงหรืออะไรทั้งนั้น ผมก็ติดตามแค่ข่าวเท่านั้นเขาฝากถึงรัฐบาลว่า ต้องจัดการเลือกตั้งให้ได้และฝากถึง กปปส. ว่าอยากให้ช่วยกันคิด เพราะดูแนวทางแล้วมันไปทางมืดมนขณะเดียวกัน เมื่อวานนี้ นักดนตรีชื่อดังอีกคน คือ กบ ไมโคร (ไกรภพ จันทร์ดี) ได้เผยแพร่เพลงรณรงค์ทางการเมือง คำถามของสายลม ผ่านทางเฟซบุ๊กส่วนตัว โดยเนื้อหาของเพลงตั้งคำถามว่าผู้ที่มีความเห็นที่แตกต่างกันจะอยู่ร่วมในสังคมเดียวกันได้หรือไม่ ล่าสุดมีผู้ชม 11635 ครั้งแล้ว
เพลงรณรงค์ล่าสุดจากนักดนตรีรุ่นเดอะ ได้แรงบันดาลใจจากคลิปกลุ่ม We Vote เตือน 65 ปีของชีวิตเห็นการฆ่ากันมาตั้งแต่ยุคสฤษดิ์ ไม่ช่วยอะไรให้ดีขึ้น เชื่อคอร์รัปชั่นแก้ได้ในระบบแต่ต้องใช้เวลา 
การเลือกตั้ง,การเลือกตั้ง 2 ก.พ. 57,ดนตรี,ไกรภพ จันทร์ดี,ไตรภพ สวันตรัจฉ์